CELEX: 32021D1693
Language: lv
Date: 2021-09-21 00:00:00
Title: Padomes Lēmums (KĀDP) 2021/1693 (2021. gada 21. septembris), ar kuru groza Lēmumu (KĀDP) 2018/2010, ar ko atbalsta kājnieku ieroču, vieglo ieroču (VIKI) un munīcijas nelikumīgas izplatīšanas un tirdzniecības un to ietekmes Latīņamerikā un Karību jūras reģionā apkarošanu ES stratēģijas pret nelikumīgiem šaujamieročiem, kājnieku ieročiem un vieglajiem ieročiem un to munīciju “Ieroču drošības garantēšana, pilsoņu aizsardzība” ietvaros

22.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 334/12
               
            
         PADOMES LĒMUMS (KĀDP) 2021/1693
         (2021. gada 21. septembris),
         ar kuru groza Lēmumu (KĀDP) 2018/2010, ar ko atbalsta kājnieku ieroču, vieglo ieroču (VIKI) un munīcijas nelikumīgas izplatīšanas un tirdzniecības un to ietekmes Latīņamerikā un Karību jūras reģionā apkarošanu ES stratēģijas pret nelikumīgiem šaujamieročiem, kājnieku ieročiem un vieglajiem ieročiem un to munīciju “Ieroču drošības garantēšana, pilsoņu aizsardzība” ietvaros
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 17. decembrī pieņēma Lēmumu (KĀDP) 2018/2010 (1).
                  
               
                     (2)
                  
                  
                     Lēmumā (KĀDP) 2018/2010 ir paredzēts 36 mēnešu laikposms, lai pēc minētā lēmuma 3. panta 3. punktā minētā finansēšanas nolīguma noslēgšanas dienas īstenotu minētā lēmuma 1. pantā minētos pasākumus.
                  
               
                     (3)
                  
                  
                     Amerikas valstu organizācija (OAS) lūdza pagarināt Lēmuma (KĀDP) 2018/2010 īstenošanas laikposmu par pieciem mēnešiem, proti, līdz 2022. gada 31. maijam, lai ņemtu vērā to, ka Covid-19 pandēmijas ietekmes dēļ ir aizkavējusies Lēmumā (KĀDP) 2018/2010 paredzēto projektu pasākumu īstenošana.
                  
               
                     (4)
                  
                  
                     Lēmuma (KĀDP) 2018/2010 1. pantā minētos pasākumus var turpināt līdz 2022. gada 31. maijam, neatstājot nekādu ietekmi uz finanšu resursiem.
                  
               
                     (5)
                  
                  
                     Tādēļ būtu attiecīgi jāgroza Lēmums (KĀDP) 2018/2010,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2018/2010 5. panta 2. punktu aizstāj ar šādu:
            
               
                  “2.   Šis lēmums zaudē spēku 2022. gada 31. maijā.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 21. septembrī
            
               
                  Padomes vārdā –
               
               
                  priekšsēdētājs
               
               G. DOVŽAN
            
         
         
            (1)  Padomes Lēmums (KĀDP) 2018/2010 (2018. gada 17. decembris), ar ko atbalsta kājnieku ieroču, vieglo ieroču (VIKI) un munīcijas nelikumīgas izplatīšanas un tirdzniecības un to ietekmes Latīņamerikā un Karību jūras reģionā apkarošanu ES stratēģijas pret nelikumīgiem šaujamieročiem, kājnieku ieročiem un vieglajiem ieročiem un to munīciju “Ieroču drošības garantēšana, pilsoņu aizsardzība” ietvaros (OV L 322, 18.12.2018., 27. lpp.).